—

A za stolno voće: Sljedeći izvorni tekst važeće specifikacije proizvoda: „Nakon odvajanja pakirane smokve nemaju ni ubode kukaca ni mrlja, nisu raspuknute, kora im nije razderana, a boja je nijanse C2 do C7 prema navedenim šiframa boja CTIFL-a (Međustrukovni centar za voće povrće). Udio šećera iznosi najmanje 14 stupnjeva po Brixu.” Nadopunjuje se i zamjenjuje sljedećim tekstom: „Smokve se odvajaju, razvrstavaju prema veličini, pakiraju i otpremaju u roku od najviše pet dana nakon berbe. Odvajanje, razvrstavanje prema veličini i pakiranje: Veličine su najmanje 40 mm. Na njima nema ni uboda kukaca ni mrlja, nisu raspuknute, razderane, rascijepljene i nemaju tragova trljanja lista o plod. Međutim, na kori ploda može biti laganih tragova trljanja lista, ali najviše na 5 % površine. Boja im je nijanse C2 do C7 prema navedenim šiframa boja CTIFL-a, a udio šećera iznosi najmanje 14 stupnjeva po Brixu. Osim veličine i sorte, dopušteno je najviše 10 % neusklađenih plodova. Prvi rok za pakiranje i otpremu od najviše pet dana nakon berbe ne mijenja se i stoga se navodi i u tom tekstu. Točka o kriterijima odvajanja preinačena je i nadopunjena uvođenjem pragova odstupanja izraženih u postocima neusklađenih plodova. Nakon brojnih godina proizvodnje i kontrole oznake izvornosti ta odstupanja odgovaraju prihvatljivim razlikama prilikom odvajanja, odnosno najviše tri neusklađene smokve na pladnju s 27 smokava. Ponovno se navode najmanja veličina smokava od 40 mm i činjenica da kora smokava nije razderana, rascijepljena i da nema tragova trljanja lista. Kada je riječ o načinima pakiranja smokava (na pladnju ili u pliticama), sljedeći izvorni tekst važeće specifikacije proizvoda: Pakiraju se i stavljaju na tržište na pladnju u jednom sloju ili u pliticama čiji sadržaj smije biti najviše 1 kilogram.” Nadopunjuje se i zamjenjuje sljedećim tekstom: „Pakiranje se provodi neposredno nakon odvajanja i razvrstavanja po veličini. Na tržište stavljaju se na pladnju u jednom sloju ili u plitici čiji obujam smije biti najviše 1 kilogram.” Radi postizanja veće jasnoće dodaje se da se smokve moraju pakirati neposredno nakon faze odvajanja i razvrstavanja po veličini kako bi se sačuvala kvaliteta plodova. Zbog općeg preustroja različitih stavaka nastala je posebna točka „skladištenje prije otpreme”, koja obuhvaća sljedeće uvjete koji su već predviđeni u specifikaciji proizvoda za stolne smokve: „Pakirane serije skladište se do otpreme u skladište na hladnome, na temperaturi od najviše 8 °C” — A za voće za preradu: Specifikacija proizvoda nadopunjuje se uvjetima proizvodnje, a po potrebi i zamrzavanja smokava namijenjenih preradi. Stoga je dodan sljedeći tekst: — „Smokve se odvajaju, razvrstaju prema veličini i otpremaju ili stavljaju na hlađenje radi zamrzavanja u roku od najviše pet dana nakon berbe.” — „Odvajanje i razvrstavanje prema veličini”: „Smokve su veličine najmanje 40 mm, a boja im je nijanse C2 do C7 prema navedenim šiframa boja CTIFL-a. Udio šećera iznosi najmanje 14 stupnjeva po Brixu. Na smokvama nema uboda kukaca, ali mogu biti raspuknute, razderane, rascijepljene ili imati tragove trljanja lista o plod. Osim veličine i sorte, dopušteno je najviše 10 % neusklađenih plodova.” Stoga te smokve ispunjavaju iste zahtjeve odvajanja kao i stolne smokve u pogledu veličine, boje, udjela šećera i nepostojanja uboda kukaca. No, za razliku od stolnih smokava mogu biti raspuknute, razderane, rascijepljene ili imati tragove trljanja lista o plod. — „Pakiranje, skladištenje i rok prije otpreme svježih plodova”: „Nakon što se smokve odvoje i razvrstaju po veličini, pakiraju se u spremnik kapaciteta od najviše 25 kilograma, koji se zatvara uz pomoć sustava koji se ne može oštetiti i koji se ne može više vratiti u prvobitno stanje nakon otvaranja. Odmah se do otpreme skladište na hladnome, na temperaturi od najviše 8 °C.” Zahvaljujući velikoj zapremnini, navedena su pakiranja prikladna za komercijalnu namjenu proizvoda (prerada), uz očuvanje kvalitete proizvoda jer su ograničeni na 25 kg. Uz to, kako bi se smanjila opasnost od zamjene proizvoda smokvama koje nisu ZOI, predviđeno je da se za pakiranje primijeni sustav koji se ne može oštetiti i koji se više ne može vratiti u prvobitno stanje nakon otvaranja. — „Pakiranje, skladištenje, zamrzavanje i rok prije otpreme zamrznutih plodova”: — Skladištenje prije hlađenja: „Neposredno nakon odvajanja i razvrstavanja po veličini smokve se drže na hladnome na temperaturi od najviše 8 °C od 12 do 24 h u spremniku kapaciteta od najviše 25 kilograma.” Smokve namijenjene za zamrzavanje skladište se i u spremnicima kapaciteta od najviše 25 kg kako bi se sačuvala kvaliteta proizvoda. Nakon faze odvajanja, uslijed koje se temperatura plodova može povećati, rashlađivanjem smokava prije zamrzavanja, od 12 do 24 sata u rashladnoj komori na temperaturi od najviše 8 °C, sprečava se veliki toplotni udar koji bi mogao narušiti kvalitetu proizvoda. — Zamrzavanje: „Nakon skladištenja prije hlađenja smokve se zamrzavaju tako da u sredini dosegnu temperaturu od najviše -18 °C u roku od najviše pet dana nakon datuma zamrzavanja.” Gospodarski subjekti nemaju opremu koja bi im omogućila brzo zamrzavanje. Međutim, iskustvo je pokazalo da je rok od pet dana za zamrzavanje poželjan za očuvanje značajki smokve „Figue de Solliés”. — Pakiranje zamrznutih smokava: „Smokve se pakiraju u spremnik kapaciteta od najviše 25 kilograma, koji se zatvara uz pomoć sustava koji se ne može oštetiti i koji se više ne može vratiti u prvobitno stanje nakon otvaranja.” Za razliku od stolnih smokava smokve namijenjene za preradu pakiraju se u velike spremnike. Međutim, kapacitet je ograničen na 25 kg kako bi se spriječilo prekomjerno slijeganje plodova koje bi moglo biti štetno. Uz to, kako bi se spriječila zamjena proizvoda smokvama drugih zemljopisnih podrijetla, zahtijeva se da pakiranja budu takva da se može provjeriti njihova neoštećenost. — Trajanje čuvanja zamrznutih smokava: „Zamrznute smokve imaju oznaku izvornosti ‚Figue de Solliès’ najviše godinu dana nakon zamrzavanja.” Najduljim trajanjem čuvanja zamrznutih proizvoda omogućuje se, s jedne strane, zadržavanje fizikalnih i organoleptičkih svojstava proizvoda, a s druge strane, onemogućuje se istodobno stavljanje na tržište različitih godina berbe. Sljedeći tekst, koji se nalazi u specifikaciji proizvoda kao i u točki [3.5] važećeg jedinstvenog dokumenta: „Zbog osjetljivosti proizvoda pakiranje se obvezno odvija na zemljopisnom području na način da se sačuvaju kvaliteta i značajke oznake. Naime, smokva je općenito voće koje loše podnosi prijevoz i moguće udarce. Stoga je njima potrebno rukovati što je manje moguće, a u spremnike moraju se pakirati vrlo brzo i uz sprečavanje drobljenja (pladanj s jednim redom ili plitica od najviše 1 kg). Uz to, zbog te obveze smokve se moraju pakirati neposredno nakon odvajanja, dakle na istom mjestu na kojem su odvojene, što je upravo faza koja podsjeća na znanje i iskustvo proizvođača zemljopisnog područja.” Nadopunjuje se i zamjenjuje sljedećim tekstom: „Pakiranje, a ako je riječ o smokvama namijenjenima preradi, i eventualno zamrzavanje, moraju se odvijati na zemljopisnom području. Naime, smokva je općenito krhko voće koje loše podnosi prijevoz, višestruko rukovanje i moguće fizičke ili toplotne udare. Upravo zato, kako bi se zajamčilo očuvanje njezinih izvornih svojstava, mora se pakirati ili zamrznuti (nakon hlađenja na temperaturi iznad ništice od 12 do 24 h kako bi se spriječio znatni toplotni udar) neposredno nakon odvajanja u spremnike koji onemogućuju njihovo drobljenje (pladanj s jednim redom ili plitica od najviše 1 kg za stolne smokve i spremnici od najviše 25 kg za smokve namijenjene preradi). Stoga ta obveza propisuje da se smokve pakiraju i zamrzavaju na zemljopisnom području proizvodnje jer faza odvajanja podsjeća upravo na znanje i iskustvo proizvođača zemljopisnog područja. Uz to, pakiranje i zamrzavanje na zemljopisnom području ujedno omogućuju ograničavanje opasnosti da se proizvod zamijeni neusklađenim proizvodom, osobito na način da proizvođači upotrebljavaju sustav koji se ne može oštetiti i više se ne može vratiti u prvobitno stanje nakon otvaranja.”